U-I-93/09
Natisni
Opravilna št.:
U-I-93/09
Datum odločitve:
4. 2. 2010
ECLI:
ECLI:SI:USRS:2010:U.I.93.09
Akt:
Zakon o varnosti cestnega prometa (Uradni list RS, št. 56/08 – ur. p. b. in 58/09) (ZVCP), 238.b čl.
Izrek:
Pobuda za začetek postopka za oceno ustavnosti 238.b člena Zakona o varnosti cestnega prometa (Uradni list RS, št. 56/08 – ur. p. b. in 58/09) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Peter Škrlj, Ilirska Bistrica
Datum vloge:
15. 4. 2009
Vrsta odločitve:
sklep
Vrsta rešitve:
zavrženje
Dokument:
US29007
Dokument v PDF obliki:
U-I-93-09.pdf
128 KB
Prenesite datoteko
U-I-93/09-4
4. 2. 2010
SKLEP
Ustavno sodišče je v postopku za preizkus pobude Petra Škrlja, Ilirska Bistrica, na seji 4. februarja 2010
sklenilo:
Pobuda za začetek postopka za oceno ustavnosti 238.b člena Zakona o varnosti cestnega prometa (Uradni list RS, št. 56/08 – ur. p. b. in 58/09) se zavrže.
Obrazložitev
1. Pobudnik izpodbija v izreku tega sklepa navedeni člen Zakona o varnosti cestnega prometa (ZVCP-1). Zatrjuje, da je v neskladju s prvim odstavkom 5. člena in s prvim odstavkom 15. člena Ustave. Navaja, da po prvem odstavku izpodbijanega člena policija obvezno pridrži voznika, zalotenega pri storitvi nekaterih prekrškov, določenih v zakonu, po drugem odstavku tega člena pa se za postopek in prenehanje pridržanja ter pravice pridržanega uporabljajo ustrezne določbe zakona, ki ureja postopek o prekršku. Izpodbijani člen naj ne bi bil v "horizontalni" skladnosti s 109. členom Zakona o prekrških (Uradni list RS, št. 7/03 in nasl. – ZP-1), ki ureja pridržanje kot diskrecijsko pravico sodnika in policista. Močno naj bi posegal v pravico do svobode gibanja, bil naj bi diskriminacijski in nesorazmeren. Pobudnik predlaga razveljavitev izpodbijanega člena. Na pravni interes za vložitev pobude se ne sklicuje.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). To pomeni, da bi pobudnik pravni interes za obravnavo pobude izkazal šele po izčrpanju pravnih sredstev pred pristojnimi sodišči. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik
zanj
mag. Miroslav Mozetič
Podpredsednik